RJH:โรงพยาบาลในอยุธยาไปได้สวยแนะนำ”ซื้อ”ราคาเป้าหมาย 29 บาท
RJH:โรงพยาบาลในอยุธยาไปได้สวยแนะนำ"ซื้อ"ราคาเป้าหมาย 29 บาท
30 ธ.ค. 2559

บล.กสิกรไทย ระบุในบทวิเคราะห์วันนี้ (30 ธ.ค.) ว่า บริษัท โรงพยาบาลราชธานี จำกัด (มหาชน) หรือ RJH เริ่มต้นบทวิเคราะห์ RJH ด้วยคำแนะนำ “ซื้อ” และราคาเป้าหมายที่ 29.00 บาท อิงวิธี EV/EBITDA โดยที่ผ่านมา RJH สามารถเติบโตจนกลายเป็นผู้ประกอบการโรงพยาบาลเอกชนขนาดใหญ่ที่สุดในตลาดท้องถิ่นที่ตนดำเนินการอยู่คือ จังหวัดอยุธยา
โดยสถานะผู้เล่นขนาดใหญ่ที่สุดในจังหวัดนี้สืบเนื่องมาจากข้อได้เปรียบด้านการดำเนินงานของบริษัท และสภาพตลาดที่มีคู่แข่งทางตรงจำนวนน้อย มองว่าสภาพตลาดที่มีการแข่งขันต่ำนี้จะช่วยให้ RJH สามารถขยายส่วนแบ่งในตลาดที่กำลังขยายตัวได้
ขณะเดียวกัน จากจำนวนนิคมอุตสาหกรรม 3 แห่งกับอีก 1 ส่วนนิคมอุตสาหกรรมในจังหวัดอยุธยา จึงคาดว่าปัจจัยนี้จะช่วยสนับสนุนการเติบโตของจำนวนคนงานผู้ประกันตนภายใต้โครงการประกันสังคมได้อย่างมั่นคง ทั้งนี้ ราคาเป้าหมายของเราอิง EV/EBITDA 25.75 เท่า คิดเป็น +1.7SD ต่อค่าเฉลี่ยระยะยาวของบริษัท และคิดเป็นระดับที่สูงที่สุดที่ RJH เคยซื้อขายมา ณ เดือน ธ.ค. 2559  